Tahyul (drama)

Tahyul ialah sebuah siri drama seram televisyen Malaysia 2021 arahan Junaime Ramfizal Rahmat (Che Mie), dibintangi oleh Aniq Suhair, Wani Kayrie dan Cik B. Siri ini memulakan tayangan di Slot Samarinda, TV3 bermula 12 Oktober 2021 menggantikan Dear Cinta.  Drama Tahyul. MyInfoTaip. Dicapai 11 Oktober 2021. 

 Sinopsis 
Sekumpulan pencipta konten yang terdiri daripada lima remaja bersahabatan, menghoskan konten di laman sosial "Tales Of Tahyul" yang mana ia berkaitan dengan aktiviti paranormal di sebuah rumah usang.

Realitinya, mereka hanya memperdayakan followers mereka. Rakaman video mereka itu hanyalah lakonan semata-mata bagi tujuan meraih tontonan.

Mereka Obses untuk menarik perhatian netizen dan ingin menjana pendapatan lumayan.

Apabila penggambaran video bermula, situasi menjadi tidak terkawal apabila ia semakin jelas yang lokasi mereka itu memang benar-benar berhantu yang mana ia kemudian bertukar menjadi mimpi ngeri dan tradegi.

Kesilapan masa lalu mereka mula menghantui kembali.

 Pelakon 
 Aniq Suhair sebagai Afiq, Ketua Tales of Tahyul & bekas penghuni Rumah Qaseh Syuhada (Ep 1-15)
 Wani Kayrie sebagai Fathia, Ahli Tales of Tahyul & bekas penghuni Rumah Qaseh Syuhada (Ep 1-15)
 Cik B sebagai Illy, Ahli Tales of Tahyul & kawan Afiq, Fathia, Hakim (Ep 1-13)
 Ahmad Adly Sofwan sebagai Boy, Ahli Tales of Tahyul & kawan Afiq, Fathia, Hakim (Ep 1-13)
 Shah Khan sebagai Hakim, Ahli Tales of Tahyul & bekas penghuni Rumah Qaseh Syuhada (Ep 1-15)
 Rozita Che Wan sebagai Detektif Masni, Pegawai Polis (Ep 3-15)
 Tania Hudson sebagai Mina, Isteri Ghazry & Ibu Sofea (Ep 1-15)
 Aidit Noh sebagai Ghazry, Abang angkat Afiq, Fathia, Hakim di Rumah Qaseh Syuhada, suami Mina & teman lelaki Puan Qaseh (Ep1-15)
 Fauziah Latiff sebagai Puan Qaseh Syuhada, pemilik Rumah Qaseh Syuhada dan pengamal ilmu hitam serta pedo Ghazry (Ep 6-15)
 Halmey Hamdan sebagai Ustaz
 Nur Dania Miazara sebagai Sofea, anak Mina & Ghazry (Ep 1-15)
 Nur Raisha Izzara sebagai Iris, anak kandung Puan Qaseh Syuhada & Ghazry (Ep 7-15)
 Farah Ahmad sebagai Nyai Esah, ahli sihir jawa (penampilan khas Ep 14)
 Bazly Hanif sebagai Detektif Faruq, penolong Detektif Mazni (Ep 3-15)
 Yaakob Aziz sebagai Pak Kadir, suami Cik Hawa (Ep 4-15)
 Engku Helmy sebagai Ayah Angkat Ghazry (Ep 4-5 )
 Siti Salwani sebagai Cik Hawa, bekas pekerja Rumah Qaseh Syuhada juga saksi kekejaman dan isteri Pak Kadir (Ep 5-13)
 Adam Danish sebagai Afiq (kecil)
 Daniel Mushrif sebagai Ghazry (kecil)
 Amirul Aidil sebagai Hakim (kecil)
 Adil Wildat sebagai Fathia (kecil)
TRIVIA

*Aniq Suhair merupakan alumni program Hero Remaja edisi 2019/20 bersama Nadhir Nasar dan ini merupakan pertama kali membawa watak utama malah sebelum ini pernah berlakon dalam drama Tak Sempurna Mencintaimu pada awal tahun 2021.

*Adit Noh kerap beberapa kali bersama Zeel Production untuk projek telefilem atau drama di TV3 dan TV2 antara tahun 2016 hingga 2019, beliau kembali semula berlakon selepas berehat setahun bagi beri laluan fokus perniagaan dan keluarga.

*Fauziah Latif @ Jee membawa watak kali 2 sebagai antagonis selepas menjayakan telefilem Penunggu Hospital di Astro pada 2017, beliau mengalami kehilangan suara sedikit demi tuntutan watak Qaseh Syuhada dan perlu hafal bahasa Jawa ketika babak bersama Farah Ahmad. Watak itu diterima baik oleh peminat setia penyanyi lagu Teratai Layu di Tasik Madu.

*Rozita Che Wan menerima tawaran drama ini kerana penglibatan Fauziah Latif dan pernah menceritakan kepada sebuah portal media tentang kenangan beliau dengan penyanyi tersebut.

*Drama Tahyul kebanyakan menghabiskan lokasi penggambaran di sekitar Perlis iaitu di Arau, Kaki Bukit.

*Wani Kayrie kembali bersama dengan Fauziah Latif untuk menjayakan acara Anugerah Bintang Popular Berita Harian 2021 meskipun menggantikan penyanyi Zizi Kirana di saat akhir.

 Rujukan 
3.Che Ta setuju sebab Jee - Berita Harianhttps://www.bharian.com.my › selebriti

Kategori:Drama Melayu 2021